**Seisukoht Ruu metsa kaitse alla võtmisest 28.01.2021**

Eesti Orienteerumisliit ja Tallinna orienteerumisklubid jälgivad suure murega, kuidas Ruu metsa Ojaveere kinnistule planeeritakse kaevandust, mis hävitab suure osa haruldasest orienteerumismaastikust.

**Leiame, et Ruu metsa looduskaitse alla võtmine Jõelähtme valla poolt on põhjendatud.**

Ruu mets on orienteerumise harrastajatele väga väärtuslik ala. Vaheldusrikas pinnamood ja ilus männimets pakuvad võimalusi teha sinna huvitavaid ja erineva raskusastmega orienteerumisradu. Selliseid maastikke on Tallinna ümbruses ja üldse Põhja-Eestis väga vähe. Orienteerumismaastik on pidevas kasutuses. Orienteerumisüritusi korraldame heas koostöös Ruu ja Kodasoo küla rahvaga.

Pärast uue orienteerumiskaardi valmimist 2015. aastal on Ruu metsas (Kodasoo nime all) toimunud iga-aastased 550 - 613 osalejaga Tallinna Orienteerumisneljapäevakud. Lisaks on seal toimunud üle-eestiline kahepäevane orienteerumisvõistlus Suvejooks, mitmed Tallinna meistrivõistlused orienteerumises, püsirajad, treeningud ja rattaorienteerumise võistlused.

Kui Ojaveere maaüksusel avatakse kaevandus, siis kaob jäädavalt suur osa suurepärasest orienteerumismaastikust ja vähenevad oluliselt võimalused sealses piirkonnas erinevaid liikumisharrastuse üritusi korraldada.

Toetame Ruu metsa looduskaitse alla võtmist Jõelähtme valla poolt.

Lugupidamisega

Mait Tõnisson

Orienteerumisklubi TON

51 38 911

[www.ton.ee](http://www.ton.ee)

Maret Vaher

Eesti Orienteerumisliit  
www.orienteerumine.ee